Diari Oficial de la Generalitat Valenciana


Sumari del DOGV 5180, del 19-01-2006 (2006/453)

Informació pública de l'aprovació del projecte d'urbanització del Sector Torre la Sal de Cabanes.
-------------------------------------------------------------------------------------------------

### Dades del document

Número de DOGV
:   5180

Data del DOGV
:   19-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/453


Organisme emissor
:   Ajuntament de Cabanes

Tipus de document
:   Anunci

Informació pública de l'aprovació del projecte d'urbanització del Sector Torre la Sal de Cabanes. [2006/X453]  
En compliment del que disposa l'article 34 de la Llei 6/1994, de 15 de novembre, de la Generalitat Valenciana, reguladora de l'activitat urbanística, la Junta de Govern Local fa públic que, en cessió del dia 13 de gener de 2006, va adoptar el següent acord d'aprovació del Projecte d'Urbanització del Sector Torre la Sal:  
Primer. Resoldre les al·legacions ressenyades a l'Antecedent de Fet VIII del present acord, desestimant-les de conformitat amb l'informe de l'arquitecte municipal amb data 12 de gener de 2006, que conté l'expedient.  
Segon. Aprovar el projecte d'urbanització del Sector Torre la Sal formulat per l'agent urbanitzador Construcciones Castellón 2000, SAU, així com la taula resum de càrregues d'urbanització inclosa a les pàgines 19 i 20 de l'esmentat projecte que es transcriu a continuació:   
 TOTAL EUROS  
 (IVA no inclòs)  
PRESSUPOST D'EXECUCIÓ MATERIAL (1) 29.702.698'78 €  
DESPESES GENERALS (1) 5.144.279'24 €  
BENEFICI INDUSTRIAL (1) 2.374.282'73 €  
PRESSUPOST CONTRACTA (sense IVA) 27.242.404'75 €  
COSTOS REDACCIÓ DOCUMENTS URBANÍSTICS 2.387.775'74 €  
TOTAL COSTOS URBANITZACIÓ 83.226.325'49 €  
DESPESES DE GESTIÓ DE L'URBANITZADOR (2) 2.723.686'27€  
BENEFICI EMPRESARIAL DE L'URBANITZADOR (2) 1.068.112'26 €  
DESPESES TOTALS URBANITZACIÓ sense IVA) 75.964.010'02 €  
REVISIÓ DE PREUS SEGONS IPC (a octubre 2005) 6.125.994'23 €  
DESPESES TOTALS URBANITZACIÓ ACTUALITZADES  
(a octubre 2005) 14.451.028'25 €  
Coeficient de bescanvi de retribució en TERRENYS EDIFICABLES (3) 46'85%  
(1) Imports corresponents al present Projecte d'Urbanització, sense incloure planta d'osmosi i millora de la cruïlla amb N-340.  
(2) Imports definitius, que no resultaran modificats ni incrementats.  
(3) El coeficient de canvi no es veu afectat per l'actualització de preu.  
Als efectes que els propietaris inclosos a l'Àrea de Repartiment del Sector Torre la Sal puguen conéixer l'import dels costos d'urbanització per tal d'optar per la modalitat de retribució en metàl·lic o en espècie, de conformitat amb l'art. 71.3 de la LRAU, la repercussió de les obres compreses al present Projecte d'Urbanització ascendeixen a: 80'28 € per unitat d'aprofitament.  
Als mateixos efectes, el coeficient de bescanvi de retribució en terrenys edificables, que no es veja afectat per la clàusula d'actualització de preus, corresponent a l'import anterior resulta ser de: 46,85%.  
Tercer. Requerir de l'agent urbanitzador per a la presentació davant aquest ajuntament del Projecte de Planta d'Osmosi i la licitació de les obres corresponents a la seua construcció amb les característiques tècniques que determinen las Administracions actuants, en condicions de publicitat, i repercutir els costos als propietaris afectats. Els costos que s'hi determinen en condicions de publicitat no modificaran ni incrementaran el benefici de l'urbanitzador ni les despeses de gestió previstes al quadre resum de càrregues d'urbanització inclosos al punt anterior.  
Quart. Requerir l'agent urbanitzador per a la presentació davant aquest ajuntament de l'annex dels Projectes de Ponts i Millores a la Carretera Nacional 340. El cost de les esmentades obres li serà repercutit als propietaris afectats per l'actuació.  
Quint. Publicar l'aprovació del Projecte d'Urbanització del Sector Torre la Sal al Diari Oficial de la Generalitat Valenciana.  
Sext. Requerir l'agent urbanitzador, per tal que amb caràcter previ a la publicació de l'aprovació al Diari Oficial de la Generalitat Valenciana remeta comunicació als propietaris afectats perquè sol·liciten modalitat de retribució que desitgen dins del 10 hàbils següents comptats des de la publicació del present acord de conformitat amb l'article 71.3 LRAU.  
La sol·licitud s'acompanyarà de garantia real o financera bastant, que assegure el desemborsament de la retribució amb caràcter previ a l'exercici de qualsevol acció contra la seua liquidació. La quota a liquidar serà la que corresponga de conformitat al pressupost de càrregues, incrementada en un percentatge igual al que, respecte al cost estimat d'urbanització, l'urbanitzador preste com a garantia conforme a l'article 29.8 LRAU.  
Sèptim. Notificar el present acord als interessats indicant els recursos procedents en dret sense perjudici d'allò disposat en l'apartat anterior.  
Amb l'acord anterior, que és definitiu en via administrativa, i de conformitat amb el que estableix la Llei Reguladora de Règim jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, podrà interpolar els recursos següents:  
a) Amb caràcter general recurs de reposició davant el mateix òrgan que va dictar l'acte, en el termini d'un mes a comptar des de l'endemà de l'última publicació en el Diari Oficial de la Generalitat Valenciana o Butlletí Oficial de la Província de Castelló.  
Si transcorre un mes des de l'endemà de la interposició del recurs de reposició sense que haja sigut resolt, podrà entendre's que ha sigut desestimat i interposat recurs contenciós administratiu davant el jutjat Contenciós Administratiu en el termini de sis mesos.  
b) Recurs contenciós administratiu davant el Jutjat Contenciós Administratiu en el termini de dos mesos comptats des de l'endemà de l'última publicació en el Diari Oficial de la Generalitat Valenciana o Butlletí Oficial de la Província de Castelló.  
Tot això sense perjudici de poder exercir qualsevol altre recurs o acció que considere pertinent.  
El que es trasllada als efectes oportuns i a reserva de l'acta corresponent.  
Cabanes, 13 de gener de 2006.. L'alcalde-president: Artemio Siurana Gauchía.